तांदुला डेम
सुरक्षा गेट लांघ कर जा रहे पर्यटक
लापरवाही पड़ ना जाए भारी, ढलान में गिरे तो हो सकता है हादसा
आईटीआई के सामने तांदुला डेम प्रवेश मार्ग पर सुरक्षा की दृष्टि से जल संसाधन विभाग ने गेट लगाया है। इसके बाद भी कुछ लोग गेट के बगल से होकर अपने वाहन को गुजार रहे हैं। थोड़ी सी लापरवाही घातक साबित हो सकती है, क्योंकि गेट के दोनों किनारे खतरनाक है। एक ओर 25 फीट तक ढलान है तो दूसरी ओर तांदुला डेम, सूखे की स्थिति में पत्थर और अन्य समय में पानी भरा रहता है। इसकी जानकारी होने के बाद भी लोग नियमों का उल्लंघन कर रहे हैं। अनहोनी घटना ना हो। इस लिहाज से गेट लगाए गए हैं। लेकिन लोग सुरक्षा को दरकिनार कर अब भी आना-जाना कर रहे है। विभाग नजरअंदाज कर रहा है।
होएँं जागरूक
तांदुला डेम पहुंच मार्ग पर सुरक्षा की दृष्टि से जल संसाधन विभाग के माध्यम से गेट लगे हैं। लोगों को जागरूक होने की आवश्यकता है कि वे लापरवाही ना करें। हम देखते हैं, वहां सुरक्षा के लिए क्या उपाय कर सकते हैं। मिथलेश अवस्थी, सीएमओ, नगर पालिका बालोद
िनयमों का पालन जरूरी
सुरक्षा की दृष्टि से गेट लगाए हैं। तांदुला डेम के ऊपर बने मार्ग का उपयोग सिर्फ विभाग के लिए है लेकिन लोग तांदुला डेम देखने के लिए पहुंचते हैं। इस लिहाज से लोग पैदल चलकर वहां जा सकते हैं। लेकिन दोपहिया, चारपहिया व भारी वाहनों का आवागमन इस मार्ग पर प्रतिबंधित है। जो लोग गेट से होकर अपना वाहन गुजार रहे हैं, यह गलत है। उन्हें नियमों का पालन करना चाहिए। डीएन डिग्रोनिया, ईई, जल संसाधन विभाग
पहल की आवश्यकता
गेट लगने के बाद जागरूक लोग अपने वाहन को गेट के सामने खड़े कर प्रकृति सौंदर्य का दीदार करने पहुंच जाते है। लेकिन कुछ लोग ऐसे भी है जो पैदल व अन्य रास्ते से होकर घूमकर नहीं जाना चाहते। जल्दबाजी के चक्कर में लोग ऐसा कर रहे है। वहीं देऊरतराई मार्ग से होकर डेम पहुंचने वाले लोग संकरा मार्ग से होते हुए बालोद पहुंचते हैं। इस स्थिति में वापस जाने के बजाए लोग गेट से होकर गुजरना पहुंचते हैं। विभागीय अधिकारियों को सार्थक पहल करने की आवश्यकता है।
चार मीटर संकरा मार्ग, हादसे की संभावना
तांदुला डेम पहुंचने के लिए शहर सहित आसपास ग्रामीण क्षेत्र के लोग आईटीआई से होते हुए संकरे मार्ग का सहारा लेते हैं। जो चार मीटर चौड़ा है। सड़क ही चौड़ाई होने से हादसे की संभावना बढ़ जाती है। एक दिशा से वाहन आने की स्थिति में दूसरे दिशा से आने वाले वाहन चालक को उनके गुजरना का इंतजार करना पड़ता है। वहीं बारिश में मार्ग मुरुमीयुक्त होने से फिसलन जैसी स्थिति हो जाती है। वहीं गड्ढे में पानी होने की वजह से दोपहिया वाहन चालक गिरते थे।
mag_Deva bho_Deva hin_Deva hin_Deva hne_Deva hin_Deva hin_Deva hin_Deva hin_Deva hin_Deva bho_Deva hin_Deva